text: نئی دہلی15مئی 2019نمامی گنگے پروگرام کے تحت سی ایس آر پہل کے حصے کے طورپر اتراکھنڈ میں رُدرکش درختوں کی شجر کاری کا پروجیکٹ شروع کرنے کے لیے صاف گنگا کے قومی مشن ، ایچ سی ایل فاؤنڈیشن اور آئی این ٹی اے سی ایچ کے درمیان ایک مفاہمت نامے پر دستخط کئے گئے ہیں۔ اس پروجیکٹ کا مقصد مقامی طبقے اور دیگر شراکت داروں کے اشتراک سے اتراکھنڈ میں گنگا دریا کے طاس کے علاقے میں دس ہزار رُدرکش درخت لگانا ہے، اس سے ان علاقوں میں رہنے والے لوگوں کے لئے آمدنی پیدا ہونے میں مدد ملے گی۔اس مفاہمت نامے پر ایس سی ایل فاؤنڈیشن آئی این ٹی اےسی ایچ کے نمائندوں اور این ایم سی جی کے مالیاتی ایکزیکٹیو ڈائریکٹر جناب روزی اگروال نے دستخظ کئے۔اس موقعے پر این ایم سی جی کے ڈائریکٹر جنرل راجیو رنجن مشرا اور پروجیکٹ کے ایگزیکٹیو ڈائریکٹر جی اشوک کمار بھی موجود تھے۔